છેલ્લા કેટલાક સમયથી રાજ્યમાં હજારો કરોડ રૂપિયાના બોગસ બિલિંગ કૌભાંડો સામે આવી રહ્યાં છે, મોટાભાગના કેસોમાં જીએસટી વિભાગ દ્વારા ઓછી રિકવરી થઇ રહી છે, કારણ કે સાચા આરોપીઓ ક્યારેય ઝડપાતા નથી, કૌભાંડીઓ છટકી જાય છે, માત્ર નાના લોકો જ પકડાય છે, મોટા કૌભાંડીઓ ઉચ્ચ અધિકારીની કૃપાથી છટકી જાય છે, થોડા દિવસ પહેલા ભાવગનરમાંથી બોગસ બિલિંગ કૌભાંડના આરોપી મુનાફ ઉર્ફે મુન્ના દાઢી અને ભાનુસિંગ ખિમસુરીયાની જીએસટી વિભાગ દ્વારા ધરપકડ કરાઇ હતી, પરંતુ આ માત્ર મોહરા છે, તેમની ઉપર કરોડો રૂપિયાનું કૌભાંડ કરનારા મોટા માથા બેઠા છે,જે કરોડો રૂપિયાની મોંઘીદાટ લક્ઝુરિયસ ગાડીઓમાં ફરી રહ્યાં છે અને માત્ર મોહરા જેલની હવા ખાઇ રહ્યાં છે, આ બધુ અમદાવાદમાં બેઠેલા ઉચ્ચ અધિકારીની કૃપાથી થઇ રહ્યું છે, નવાઇની વાત તો એ છે કે મજૂરી કામ કરતા નાના લોકોને જીએસટી બોગસ બિલિંગ કૌભાંડોમાં ફસાઇ દેવામાં આવે છે,તેમની ઉપર બેઠેલા કૌભાંડીઓ છટકી જાય છે.